stanford-oval/wikipedia huggingface dataset:
Miesten Ykköspesis-kausi 2014
Runkosarja

| Sijoitus | Joukkue | Pelattu | 3P | 2P | 1P | 0P | TJ | PJ | JE | P |
| --- | --- | --- | --- | --- | --- | --- | --- | --- | --- | --- |
| 1 | Imatran Pallo-Veikot | 22 | 16 | 1 | 1 | 4 | 203 | 83 | +120 | 51 |
| 2 | Kempeleen Kiri | 22 | 12 | 5 | 0 | 5 | 185 | 90 | +95 | 46 |
| 3 | Puijon Pesis | 22 | 9 | 7 | 2 | 4 | 163 | 131 | +32 | 43 |
| 4 | Ulvilan Pesä-Veikot | 22 | 6 | 7 | 4 | 5 | 137 | 138 | -1 | 36 |
| 5 | Haminan Palloilijat | 22 | 6 | 5 | 3 | 8 | 187 | 172 | +15 | 31 |
| 6 | Oulun Lippo | 22 | 3 | 10 | 2 | 7 | 157 | 153 | +4 | 31 |
| 7 | Siilinjärven Pesis | 22 | 5 | 4 | 4 | 9 | 162 | 168 | -6 | 27 |
| 8 | Manse PP | 22 | 4 | 4 | 7 | 7 | 146 | 163 | -17 | 27 |
| 9 | Ylivieskan Kuula | 22 | 5 | 4 | 2 | 11 | 110 | 153 | -43 | 25 |
| 10 | Ylihärmän Pesis-Junkkarit | 22 | 2 | 6 | 1 | 13 | 100 | 167 | -67 | 19 |
| 11 | Haapajärven Pesä-Kiilat | 22 | 2 | 3 | 7 | 10 | 152 | 199 | -47 | 19 |
| 12 | Loimaan Palloilijat | 22 | 1 | 5 | 4 | 12 | 119 | 210 | -91 | 17 |
Mette Barck

Mette Barck (s. 2. elokuuta 1999) on suomalainen jalkapalloilija, pelipaikaltaan keskikenttäpelaaja tai hyökkääjä. Hän pelasi Liigassa ensimmäisen ottelunsa PK-35 Vantaan joukkueessa kaudella 2016 ja sai joukkueessa enemmän peliaikaa kahtena seuraavana kautena. Joukkue voitti kaudella 2018 Suomen-mestaruuden mutta joutui pelaamaan seuraavan kauden Ykkösessä. Kaudella 2020 Barck edusti Liigassa helsinkiläistä Pallokerho-35:tä ja kaudeksi 2021 hän siirtyi Liigaan nousseeseen Helsingin Palloseuraan. Hän on ennen kauden 2021 alkua pelannut kaikkiaan 33 liigaottelua ja tehnyt niissä neljä maalia.
Marie-Claire Alain

Marie-Claire Alain ja Maurice André.
Marie-Claire Alain (10. elokuuta 1926 Saint-Germain-en-Laye – 26. helmikuuta 2013 Le Pecq, Île-de-France) oli ranskalainen urkutaiteilija. Hänen soittotaitonsa ja asiantuntemuksensa urkujensoiton historiasta tekevät hänestä yhden 1900-luvun merkittävimmistä urkureista.
Perhetausta

Alain syntyi musikaaliseen perheeseen Saint-Germain-en-Layessä lähellä Pariisia. Isä Albert Alain (1880–1971) oli urkuri ja säveltäjä jonka jokaisesta neljästä lapsesta tuli muusikkoja. Sisko Marie-Odile (1914–1937) oli sopraano ja pianisti. Veli Olivier (1918–1994) oli säveltäjä, pianisti ja musiikkitieteilijä. Vanhin veli Jehan Alain (3.2.1911–20.6.1940) oli lahjakas säveltäjä ja urkuri, joka kuoli 29-vuotiaana rintamalla.
Opinnot

Alain opiskeli Pariisin konservatoriossa harmoniaa Maurice Duruflén johdolla, kontrapunktia Pié-Caussaden johdolla ja urkujen soittoa Marcel Duprén johdolla ja saavutti ensimmäisen sijan neljässä kilpailussa. Hän jatkoi urkuopintojaan vielä kahden vuoden ajan Gaston Litaizen yksityisoppilaana.
Levytyksiä

Alain levytti koko J. S. Bachin urkutuotannon kolmeen kertaan, Jehan Alainin urkutuotannon kahteen kertaan, muun muassa Buxtehuden, Bruhnsin, Couperinin, de Grignyn, Mendelssohnin, Pachelbelin ja César Franckin koko urkutuotannon, sekä monia yksittäisiä tärkeitä teoksia.
Konsertit ja opetustoiminta

Alainin konserttimatkat suuntautuivat ympäri koko maailman. Hän soitti omien laskujensa mukaan yli 2 000 konserttia. Kriitikot kautta maailman ylistivät Alainin soiton selkeyttä ja urkujenrekisteröintitaitoja. Hän toimi useiden urkukilpailuiden tuomaristossa ja opetti lukuisilla mestarikursseilla. Hänen katsotaan opettaneen kokonaista uutta urkureiden sukupolvea.
Kunnianosoituksia

Alainille myönnettiin Colorado State Universityn, Southern Metodist Universityn (Dallas, Texas) ja Sibelius-Akatemian kunniatohtorin arvo. Hän sai lukuisia tunnustuspalkintoja muusikonuransa varrella.
Aiheesta muualla

Back to Bach (Arkistoitu – Internet Archive) The Organ-lehden tekemä haastattelu Marie-Claire Alainin kolmannen Bach-kokonaislevytyksen julkaisun jälkeen (englanninkielinen).
Mette Davidsen

Mette Davidsen (s. 26. kesäkuuta 1976 Bergen) on norjalainen käsipalloilija. Hän voitti maailmanmestaruuden vuonna 1999 ja pelasi myös olympialaisissa. Hän on pelannut Norjan maajoukkueessa 148 maaottelua helmikuusta 1993 elokuuhun 2001 ja tehnyt niissä 256 maalia.
Davidsen pelasi Atlantan olympialaisissa 1996, ja Norja sijoittui turnauksessa neljänneksi. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24.
Michael Reaves

| Michael Reaves |
| --- | --- |

Henkilötiedot
Syntynyt: 14. syyskuuta 1950  San Bernardino, Kalifornia
Kuollut: 20. maaliskuuta 2023 (72 vuotta)
Ammatti:  käsikirjoittaja
Aiheesta muualla
Kotisivu
James Michael Reaves (14. syyskuuta 1950 San Bernardino, Kalifornia, Yhdysvallat – 20. maaliskuuta 2023) oli yhdysvaltalainen kirjailija ja televisiokäsikirjoittaja, joka sai Annie-ehdokkuuden vuonna 1995 animaatiosarjasta Gargoyles. Uransa aikana Reaves oli 1970-luvulta lähtien mukana käsikirjoittamassa suosittuja animaatiosarjoja, kuten Smurffit, He-Man, Droidit, The Transformers, Turtles – mutanttikilpikonnat ja Batman. Reaves kirjoitti myös monia Star Warsin maailmaan sijoittuvia kirjoja, joista Darth Maul – varjojen metsästäjä on julkaistu myös suomeksi.
Aiheesta muualla

Michael Reaves Internet Movie Databasessa. (englanniksi)
Mihail Voronin

Voronin toisena oikealta.
Mihail Jakovlevitš Voronin (ven. Михаил Яковлевич Воронин, 26. maaliskuuta 1945 Moskova – 22. toukokuuta 2004 Novo-Nikolskoje) oli neuvostoliittolainen telinevoimistelija ja olympiavoittaja.
Mihail Voronin oli Neuvostoliiton paras voimistelija Méxicon 1968 olympialaisissa. Hän voitti kultaa rekillä ja hypyssä, hopeaa joukkuekilpailussa, moniottelussa, renkailla ja nojapuilla sekä pronssia hevosella. Permannon karsinnassa hän sijoittui jaetulle neljännelle sijalle mutta ei osallistunut loppukilpailuun. Münchenin 1972 olympialaisissa hän saavutti hopeaa joukkuekilpailussa ja renkailla sekä sijoittui viidenneksi hevosella ja 12:nneksi moniottelussa.
Dortmundin MM-kilpailuissa 1966 Voronin voitti kultaa moniottelussa ja renkailla sekä saavutti hopeaa joukkuekilpailussa, nojapuilla ja hevosella. Ljubljanan MM-kilpailuissa 1970 hän saavutti hopeaa joukkuekilpailussa ja nojapuilla sekä pronssia renkailla.
Voronin voitti Euroopan-mestaruuden moniottelussa, hevosella, renkailla ja nojapuilla Tampereella 1967, moniottelussa, renkailla ja nojapuilla Varsovassa 1969 sekä renkailla Madridissa 1971.
Mihail Voroninin puoliso oli telinevoimistelun olympiavoittaja Zinaida Voronina.
Mihail Vladimirski

Mihail Vladimirski nuorena.
Mihail Fjodorovitš Vladimirski (ven. Михаи́л Фёдорович Влади́мирский; 20. helmikuuta 1874 – 2. huhtikuuta 1951) oli venäläinen, sittemmin neuvostoliittolainen poliitikko. Hän toimi yleisvenäläisen neuvostokongressin toimeenpanevan keskuskomitean väliaikaisena puheenjohtajana eli muodollisena Neuvosto-Venäjän valtionpäämiehenä kahden viikon ajan maaliskuussa 1919 Jakov Sverdlovin kuoltua virassa ollessaan. Vladimirskin jälkeen uudeksi puheenjohtajaksi valittiin Mihail Kalinin.
Mikko Salo

Mikko Salo -nimisiä henkilöitä ovat:
Mikko Salo (s. 1979), suomalainen matemaatikko, Jyväskylän yliopiston professori
Mikko Salo (s. 1979), suomalainen jalkapalloilija ja crossfitin maailmanmestari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Salo”, voi hakea sivunnimihaulla, laajalla sivunnimihaulla tai tekstihaulla.
Metropolitan Life Insurance Company Tower

| Metropolitan Life Insurance Company Tower |
| --- | --- |
 Metropolitan Life Insurance Company Tower kuvattuna Madison Squarelta
Tiedot
Sijainti:  1 Madison Avenue Manhattan, New York City
Valmistumisvuosi:  1909
Rakennettu:  1905–1909
Käyttötarkoitus:  hotelli (alun perin toimisto)
Tila:  valmis
Yritykset
Arkkitehti:  Napoleon LeBrun & Sons
Omistaja:  Abu Dhabi Investment Authority
Tekniset tiedot
Kerroksia:  50
Korkeus
Kattokorkeus:  213,4 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rakennus vuoden 1911 aikoihin.
Metropolitan Life Insurance Company Tower (lyh. Met Life Tower) on vuonna 1909 valmistunut pilvenpiirtäjä, jonka korkeus on 213,4 metriä. Rakennus sijaitsee New Yorkin Manhattanilla, vastapäätä Madison Square -puistoa. Valmistuessaan se ohitti Singer Building -rakennuksen maailman korkeimpana rakennuksena, jota se oli aina vuoteen 1913 asti, jolloin sen ohitti Woolworth Building. Metropolitan Life Insurance Company Tower lisättiin Yhdysvaltain historiallisten paikkojen rekisteriin historiallisena maamerkkinä vuonna 1978.
Vuonna 2013 rakennuksessa aloitettiin muutosremontti, jossa se remontoitiin hotelliksi. New York Edition -hotelli avattiin vuonna 2015.
Rakentaminen

Rakennuksessa on teräspalkeista niitattu kantava ristikkorakenne, jonka varaan seinät rakennettiin tiilestä ja kalkkikivestä. Kirjailija Antti Tuuri kuvaa käytettyjä menetelmiä ja työhön valittuja etupäässä suomalaisia siirtolaisia ja Amerikan alkuperäisasukkaita romaanissaan Taivaanraapijat. Työ korkeuksissa oli vaativaa eikä työturvallisuudesta erityisesti huolehdittu, joten kuolemantapaukset eivät olleet harvinaisia.
Aiheesta muualla

Kuvia tai muita tiedostoja aiheesta Metropolitan Life Insurance Company Tower Wikimedia Commonsissa
Meftah Ghazalla

| 0 | 1 | 2 |
| --- | --- | --- |

Henkilötiedot
Koko nimi: Meftah Saad Ghazalla
Syntymäaika: 3. lokakuuta 1977 (ikä 47)
Syntymäpaikka: Libya
Pelipaikka: maalivahti
Pituus: 179 senttimetriä
Seurat
| Vuodet | Seura | O (M) |
| 2003–2004 2004–2014 | Al-Madina Al-Ittihad |  |
Maajoukkue
| 2003–2006 |  Libya | 7 (0) |
Meftah Ghazalla (arab. مفتاح غزالة‎, s. 3. lokakuuta 1977) on libyalainen uransa lopettanut jalkapalloilija. Maalivahtina pelannut Ghazalla Libyan pääsarjassa Al-Ittihadia. Hän kuului Libyan maajoukkueessa vuoden 2006 Afrikan-mestaruuskilpailussa.
Metropolitan Museum of Art

| Metropolitan Museum of Art |
| --- | --- |

 Näkymä museon eteisaulasta.
Tyyppi:  Taidemuseo, julkaisija, tuotantoyhtiö, yleishyödyllinen yhteisö, museo 
Sijainti:  Manhattan, New York
Perustettu:  1872
Johtaja:  Thomas P. Campbell
Kotisivut:  www.metmuseum.org
Koordinaatit:  40°46′46″N, 73°57′47″W
 fiMetropolitan Museum of Art 
    
Metropolitan Museum of Art, usein Met, on taidemuseo New Yorkissa Yhdysvalloissa.
Museo sijaitsee New Yorkin Central Parkin itälaidalla Manhattanin Upper East Sidessa. Museo avattiin 20. helmikuuta 1872, ja perustamisen merkittävimpänä taustavoimana toimi kirjankustantaja George Palmer Putnam.
Museon kokoelmiin sisältyy lähes kaikkea mahdollista taiteeksi luokiteltavaa antiikin taideaarteista afrikkalaiseen taiteeseen ja eurooppalaisiin maalaustaiteen mestareihin. Kokoelmiin kuuluu yli miljoona taideteosta yli viiden tuhannen vuoden ajalta.
Vuoden 2009 alusta museon johtajaksi nimettiin museon eurooppalaisten gobeliinien osaston kuraattorina toiminut Thomas P. Campbell.
Kokoelma

Museossa on 17 osastoa.
| 0 | 1 | 2 | 3 |
| --- | --- | --- | --- |
Metropolitan Museum of Artin osastot
| Osaston nimi | Osaston sisältö |  |  |
| The American Wing | Amerikkalainen taideteollisuus sekä maalaus- ja kuvanveistotaide |  |  |
| Ancient Near Eastern Art | Lähi-idän muinainen taide |  |  |
| Arms and Armor | Aseet ja haarniskat |  |  |
| Arts of Africa, Oceania and the Americas | Afrikan, Oseanian ja Amerikoiden taide |  |  |
| Asian Art | Aasian taide |  |  |
| The Costume Institute | Pukuinstituutti |  |  |
| Drawings and Prints | Piirustukset ja taidegrafiikka |  |  |
| Egyptian Art | Egyptin taide |  |  |
| European Paintings | Euroopan maalaustaide |  |  |
| European Sculpture and Decorative Arts | Euroopan kuvanveisto ja taideteollisuus |  |  |
| Greek and Roman Art | Kreikkalainen ja roomalainen taide |  |  |
| Islamic Art | Islamilainen taide |  |  |
| The Robert Lehman Collection | Robert Lehman -kokoelma |  |  |
| Medieval Art and The Cloisters | Keskiajan ja Bysantin taide |  |  |
| Modern and Contemporary Art | Nykytaide |  |  |
| Musical Instruments | Soittimet |  |  |
| Photographs | Valokuvat |  |  |
Kokoelma > The Cloisters

The Cloistersin (suom. 'pylväskäytävät') kokoelma oli alun perin erillinen museo, jonka miljonääri John D. Rockefeller, Jr. lahjoitti Metille vuonna 1925. Cloisters sijaitsee Fort Tryon puistossa Pohjois-Manhattanilla. Vuonna 1938 yleisölle avautunut rakennus on omistettu keskiajan Euroopan taiteelle.
Cloistersin nimi johtuu viidestä keskiaikaisesta ranskalaisesta pylväskäytävästä, joiden kootut rakenteet yhdistettiin uuteen rakennukseen. Keskiajan eurooppalaisiin teoksiin keskittyvään kokoelmaan kuuluu Jean de Francen Belles Heures, Limbourgin veljesten kuvittama rukouskirja Les Belles Heures du duc de Berry vuodelta 1409, romaaninen alttariristi Cloistersin risti sekä seitsemän seinävaatteen sarja Yksisarvisen metsästys.
Aiheesta muualla

Kuvia tai muita tiedostoja aiheesta Metropolitan Museum of Art Wikimedia Commonsissa
The Metropolitan Museum of Art (englanniksi)
Musiikkia museossa, Kuva, 18.01.1939, nro 2, s. 14, Kansalliskirjaston digitaaliset aineistot
The Cloistersin piha ja pylväskäytäviä.
Mckenna Grace

| Mckenna Grace |
| --- | --- |

Henkilötiedot
Koko nimi:  Mckenna Grace
Syntynyt: 25. kesäkuuta 2006 (ikä 18) Grapevine, Texas, Yhdysvallat
Ammatti:  näyttelijä ja laulaja
Vanhemmat:  Ross Burge, Crystal Grace
Näyttelijä
Aktiivisena:  2012-
Aiheesta muualla
mckennagrace.com
IMDb
Elonet
Mckenna Grace (s. 25. kesäkuuta 2006 Grapevine, Texas) on yhdysvaltalainen näyttelijä ja laulaja. Hän aloitti näyttelemisen ammattimaisesti kuuden vuoden ikäisenä, ja hänen varhaisimpia roolejaan olivat muun muassa Jasmine Bernstein Disney XD -sarjassa Crash & Bernstein (2012–2014) ja Faith Newman saippuaoopperassa The Young and the Restless (2013–2015). Vuosina 2018 ja 2019 The Hollywood Reporter valitsi hänet 30 parhaan alle 18-vuotiaan tähden joukkoon.  Hänet tunnetaan rooleistaan Mary Adlerina vuoden 2017 elokuvassa Gifted, Phoebe Spenglerinä vuoden 2021 elokuvassa Ghostbusters: Afterlife ja vuoden 2019 elokuvassa Annabelle Comes Home, Lorraine ja Ed Warrenin tyttärenä, Judy Warrenina.
Hän julkaisi ensimmäisen kappaleensa vuonna 2021 nimeltä "Haunted House".  Tämän julkaisun jälkeen hän aloitti musiikkiuransa.
Yksityiselämä

Grace on kasvissyöjä ja on kohdistanut kiintymyksensä eläimiin Farm Sanctuaryn ja PETA:n kanssa, mukaan lukien esiintyminen kampanjassa, jossa muistutetaan ihmisiä jättämästä koiriaan kuumiin autoihin.
Ura > Näyttelijänä

Vuonna 2013 Grace debytoi näyttelijänä näytellen Sydneytä televisiopilotissa Joe, Joe & Jane.  Myöhemmin hän esiintyi Disney XD -sarjassa Crash & Bernstein. Hänellä oli toistuva rooli Faith Newmanina sarjassa The Young and the Restless vuosina 2013–2015. Vuonna 2015 hänellä oli toistuva rooli CBS-sarjassa CSI: Cyber. Grace näytteli Daisyn roolia science fiction -trillerissä Independence Day: Resurgence; Roland Emmerichin ohjaama elokuva julkaistiin 24. kesäkuuta 2016. Muita varhaisia ​​elokuvarooleja ovat draamaelokuva Mr. Church (2016) ja komediaelokuva How to Be a Latin Lover (2017).
Vuonna 2017 Grace näytteli pääroolia Marc Webbin draamaelokuvassa Gifted as ihmelapsi Mary Adler, pääosassa Chris Evansin rinnalla. Hän sai tunnustusta roolisuoritustaan, ja hänet oli ehdolla Critics' Choice Movie Award -palkinnon saajaksi parhaana nuorena esiintyjänä.
Hän oppi luistelemaan kuvatakseen Tonya Hardingin nuorempaa versiota elämäkertaelokuvassa Minä, Tonya, kuvaillen sitä "haastavimpana roolina", jonka hän oli koskaan tehnyt.  Grace näytteli myös Julietin merkittävää roolia kauhuelokuvassa Amityville: The Awakening yhdessä Bella Thornen kanssa;  Franck Khalfoun ohjasi elokuvan.
Grace näytteli Emma Grossmania vuoden 2018 kauhudraamaelokuvassa The Bad Seed.
Grace on esiintynyt usein Young Sheldonissa vuodesta 2018 lähtien Paige Swansonina, ihmelapsina ja Sheldon Cooperin kilpailijana.
Grace näytteli Judy Warrenia, paranormaalien tutkijoiden Ed ja Lorraine Warrenin tytärtä, vuoden 2019 kauhuelokuvassa Annabelle Comes Home. Samana vuonna hän esiintyi Marvel Studiosin elokuvassa Captain Marvel nuorempana versiona nimihahmosta.
Grace esiintyi nuorempana versiona Sabrina Spellmanista Netflixin Chilling Adventures of Sabrinan ensimmäisellä kaudella.
Hän ääninäytteli nuorempaa Daphne Blakea vuoden 2020 animaatioelokuvassa Scoob!, ja hänen on määrä esittää rooli jatko-ohjelmassa Scoob!: Holiday Haunt, joka on määrä julkaista loppuvuodesta 2022 HBO Maxilla.päivitettävä
Vuonna 2021 Grace näytteli Phoebea Ghostbusters: Afterlife -elokuvassa sekä Esther Keyesin roolia Margaret Atwoodin The Handmaid's Tale -televisiosarjan neljännellä tuotantokaudella ja ansaitsi ehdokkuuden 73. Primetime Creative Arts Emmyn draamasarjan erinomaisesta vierailijanäyttelijästä.  Palkinnot. Elokuussa hän liittyi Thomasin McKenzien ja Olivia Wilden kanssa Searchlight Picturesin Perfect-sarjaan.
Ura > Laulajana

Vuonna 2020 Grace teki sopimuksen Photo Finish Recordsin kanssa, ja marraskuussa 2021 hän julkaisi debyyttisinglensä "Haunted House" oheisen musiikkivideon ohella. Vaikka kappaletta ei alun perin kirjoitettu Ghostbusters: Afterlifelle, se lisättiin lopulta elokuvan soundtrackiin ja käytettiin lopputeksteissä.  Kysyttäessä Grace selitti, että kappale on kirjoitettu hänen elämänsä rankalla ajanjaksolla keskellä COVID-19-pandemiaa ja että "sen voisi ottaa erolauluna, mutta se voi myös kertoa ystävästä tai perheestä  tai mistä tahansa suhteesta, joka on päättynyt.
Helmikuussa 2022 Grace julkaisi jatkosinglensä "do all my friends hate me?"  musiikkivideon kanssa. 21. huhtikuuta 2022 Grace julkaisi kolmannen singlensä "You Ruined Nirvana." 3. maaliskuuta 2023 Grace julkaisi singlen Checkered vans
Me and My Guitar

| Me and My Guitar> Kappaleen tiedot |
| --- | --- |
Esittäjä(t):  Tom Dice
Levy-yhtiö:  SonicAngel
Tyylilaji:  Akustinen, Pop
Julkaistu:  7.3.2010
Säveltäjä(t):  Tom Dice, Jeroen Swinnen, Ashley Hicklin
Sanoittaja(t):  Tom Dice, Jeroen Swinnen, Ashley Hicklin
Tuottaja(t):  Jeroen Swinnen
Albumilta:  Teardrops
Euroviisutiedot
Vuosi:  2010
Maa:  Belgia
Kieli:  englanti
Sijoitus:  6.
Pisteet:  143
Sijoitus semifinaalissa:  1.
Pisteet semifinaalissa:  167
Sanat:  sanoitus
Video:  videolinkki
Me and My Guitar on belgialaisen laulaja Tom Dicen esittämä kappale, jolla hän edusti maataan vuoden 2010 Eurovision laulukilpailussa. Kappale valittiin sisäisesti Belgian edustuskappaleeksi ja julkaistiin 7. maaliskuuta.
Kappale kilpaili Eurovision laulukilpailun ensimmäisessä semifinaalissa 25. toukokuuta, sijoittui semifinaalin ensimmäiseksi ja pääsi näin finaaliin. 29. toukokuuta pidetyssä finaalissa kappale sijoittui kuudenneksi. Sijoitus oli Belgian paras sitten vuoden 2003. Kappale menestyi merkittävästi paremmin asiantuntijaraati- kuin puhelinäänestyksessä. Pelkällä asiantuntijaraatiäänestyksellä kappale olisi sijoittunut finaalin toiseksi ja pelkällä puhelinäänestyksellä 14:nneksi.
Listasijoitukset

| Lista (2010) | Korkein sijoitus |
| --- | --- |
Alankomaat (Single Top 100): 30
Belgia (Ultratop 50 Flanders): 1
Belgia (Ultratop 50 Wallonia): 1
Irlanti (IRMA): 20
Ranska (SNEP): 68
Ruotsi (Sverigetopplistan): 24
Saksa (Offizielle Deutsche Charts): 20
Sveitsi (Schweizer Hitparade): 32
Tanska (Tracklisten): 39
Yhdistynyt kuningaskunta (OCC): 85
Mika Moberg

Mika Moberg (s. 3. helmikuuta 1967 Helsinki) on suomalainen koripallotuomari.
Moberg aloitti pääsarjatuomaroinnin vuonna 1989. Hän ehti viheltää 319 ottelua ennen kuin lopetti tuomaroinnin vuonna 2000. Tätä ennen hänet oli valittu vuoden erotuomariksi vuosina 1994, 1996, 1998 ja 1999. Lisäksi hän oli noussut Euroliiga-tuomariksi. Vuonna 2010 Moberg teki paluun pääsarjatuomariksi.
Mette

| Mette |
| --- | --- |
Nimipäivä:   
– suomenkielinen:  14. maaliskuuta
– ruotsinkielinen:  14. maaliskuuta
– ortodoksinen:  –
Muunnelmia:  –
Vastineita eri kielissä:  Matilda, Mathilda
Nimen alkuperä:  Mechthild
Infobox OKNimi-testi OK: 
Mette on naisen etunimi. Se on lyhenne tai hellittelymuoto vanhasta germaanisesta nimestä Mechthild (=voimakas taistelija). Suomen almanakassa Mechthild oli vuodesta 1726 ja vuodesta 1750 tämän perinteisenä päivänä 14.3. Kirjoitusasuna vaihtelivat 1800-luvun lopulle asti Mathilda ja Matilda, jälkimmäinen syrjäytti edellisen v. 1890.
Vuoden 2019 loppuun mennessä nimi Mette on Suomessa annettu noin 1900 henkilölle, joista suurin osa on 2000-luvulla syntyneitä. Vuodesta 2010 alkaen Meten nimipäivä on ollut Matildan päivänä 14. maaliskuuta.
Tunnettuja Mettejä

Mette-Marit (s. 1973), Norjan kruununprinsessa
Mette Baas (s. 2000), suomalainen pikajuoksija
Mette Barck (s. 1999), suomalainen jalkapalloilija
Mette Bergmann (s. 1962), norjalainen kiekonheittäjä
Mette Bock (s. 1957), tanskalainen poliitikko ja ministeri
Mette Davidsen (s. 1976), norjalainen käsipalloilija
Mette Finderup (s. 1968), tanskalainen kirjailija
Mette Frederiksen (s. 1977), tanskalainen poliitikko ja ministeri
Mette Gjerskov (1966–2023), tanskalainen poliitikko ja ministeri
Mette Henriette (s. 1990), norjalainen muusikko
Mette Kierkgaard (s. 1972), tanskalainen poliitikko ja ministeri
Mette Madsen (1924–2015), tanskalainen kirjailija, poliitikko ja ministeri
Mette Mannonen (s. 1973), suomalainen MTV3:n meteorologi
Mette Mestad (s. 1958), norjalainen ampumahiihtäjä
Mette Nord (s. 1959), norjalainen ammattiyhdistysjohtaja
Mette Reissmann (s. 1963), tanskalainen poliitikko
Mette Schjoldager (s. 1977), tanskalainen sulkapalloilija ja olympiamitalisti
Mette Vestergaard (s. 1975), tanskalainen käsipalloilija
Mette Winge (1937–2022), tanskalainen kirjailija
Mihail Veller

Mihail Iosifovitš Veller (ven. Михаил Иосифович Веллер; 20. toukokuuta 1948 Kamjanets-Podilskyi, Ukrainan SNT , toisten tietojen mukaan Tšitan alue, Siperia  Neuvostoliitto) on venäläinen kirjailija.
Veller syntyi upseerisperheeseen ja on asunut sekä matkustellut paljon eri puolilla Neuvostoliittoa sekä IVYä. Koulunsa hän päätti Mahiljoussa Valko-Venäjällä 1966. Hän opiskeli filologiaa Leningradin valtionyliopistossa. Kesällä 1969 hän matkusti ilman rahaa ja kulkulupia Leningradista Kamtšatkalle kuukaudessa. Seuraavana kesänä hän teeskenteli mielisairasta psykiatrisella osastolla.
Tuotantoa

Vellerin ensimmäinen kokoelmateos Хочу быть дворником (Haluan olla talonmies) ilmestyi vuonna 1983 Tallinnassa ja sai runsaasti huomiota. Veller on ollut varsin tuottelias. Hänen kertomuksiaan on julkaistu muun muassa äänikirjoina. Tunnetuimpia teoksia ovat Gogol-henkinen Легенды Невского Проспекта (Nevskin valtakadun legendoja) vuodelta 1993, kertomus Всё о жизни (Kaikki elämästä), joka keskittyy elämän mielettömyyksiin ja paradokseihin vuodelta 1998, romaanit Гонец из Пизы (Pisan lähetti) 2000, Кассандра (Cassandra) 2002 sekä Перпендикуляр (Kohtisuora) 2008. Velleriä ei ole kaupallisesti suomennettu.